User:Durgadharshini2/sandbox

சிங்கப்பூர் விலங்கியல் தோட்டம்
சிங்கப்பூர் விலங்கியல் தோட்டம், மண்டாய் விலங்கியல் தோட்டம் என்றும் பரவலாக அழைக்கப்படுகிறது. இது சிங்கப்பூர் அரசாங்கத்தின் நிதியுதவியுடன் கட்டப்பட்டு, 27 ஜூன் 1973ல் திறக்கப்பட்டது. இது பல அரிய விலங்குகளைக் கொண்டுள்ளது.

இந்த பூங்காவில் கிட்டத்தட்ட 315 விலங்கினங்கள் உள்ளன. அவற்றுள் 16 சதவீத விலங்குகள், அருகி வரும் இனங்களாக கருதப்படுகின்றன.

சிங்கப்பூர் விலங்கியல் தோட்டம், வனவிலங்குத் துறையினரால் நிர்வாகிக்கப்படுகிறது. ஆண்டுதோறும் ஏறக்குறைய 1.7 மில்லியன் மக்கள் சிங்கப்பூர் விலங்கியல் தோட்டத்திற்கு வந்து செல்கின்றனர். இதைச் சுற்றிப் பார்க்க ட்ராம் வண்டிகள் சிங்கப்பூர் விலங்கியல் தோட்டத்தாரால் வழங்கப்படுகின்றன. தொடக்கத்திலிருந்தே சிங்கப்பூர் விலங்கியல் தோட்டம், கண்ணாடி, அகழி மற்றும் மறைக்கப்பட்ட தடுப்புகளுடன், விலங்குகளை, இயற்கைச் சூழலில் காட்சிக்கு வைத்துள்ளது. சிங்கப்பூர் விலங்கியல் தோட்டம் உலகின் மிகப்பெரிய ஓராங்குட்டான் சமூகத்தைக் கொண்டிருக்கிறது.

சிங்கப்பூர் சுற்றுலாத்துறையினரால் வழங்கப்படும் ‘சிறந்த ஓய்வுநேர அனுபவத்தைக் கொடுக்கும் இடம்’ (Best Leisure Attraction Experience)  விருதை, சிங்கப்பூர் விலங்கியல் தோட்டம் ஒன்பது முறை பெற்றிருக்கிறது.